|  |
| --- |
| EU flag-Erasmus+_vect_POS.jpg |

# α. ERASMUS+ ΠΟΣΑ ΕΠΙΧΟΡΗΓΗΣΗΣ ΦΟΙΤΗΤΩΝ 2018-2019

* **ΚΙΝΗΤΙΚΟΤΗΤΑ ΦΟΙΤΗΤΩΝ ΓΙΑ ΣΠΟΥΔΕΣ:**

Οι φοιτητές που μετακινούνται για σπουδές σε Ιδρύματα Ανώτατης Εκπαίδευσης χωρών που συμμετέχουν στο πρόγραμμα λαμβάνουν ένα ποσό ως  Μηνιαία Επιχορήγηση  ανάλογα με τη Χώρα Υποδοχής.

Το ποσό της μηνιαίας επιχορήγησης του φοιτητή που μετακινείται στο εξωτερικό **για σπουδές** καθορίζεται ανάλογα με τη χώρα υποδοχής ως εξής:

|  |  |  |
| --- | --- | --- |
|  |  | **Ποσό μηνιαίας επιχορήγησης (€/μήνα)** |
| **Ομάδα 1**  Χώρες με υψηλό κόστος διαβίωσης | Δανία, Φινλανδία, Ισλανδία, Ιρλανδία, Λουξεμβούργο,  Σουηδία, Ηνωμένο Βασίλειο, Λιχτενστάιν, Νορβηγία | **520** |
| **Ομάδα 2**  Χώρες με μεσαίο κόστος διαβίωσης | Αυστρία, Βέλγιο, Γερμανία, Γαλλία, Ιταλία, Ελλάδα, Ισπανία,  Κύπρος, Κάτω Χώρες, Μάλτα, Πορτογαλία | **470** |
| **Ομάδα 3**  Χώρες με χαμηλό κόστος διαβίωσης | Βουλγαρία, Κροατία, Τσεχική Δημοκρατία, Εσθονία, Λετονία,  Λιθουανία, Ουγγαρία, Πολωνία, Ρουμανία, Σλοβακία,  Σλοβενία, ΠΓΔΜ, Τουρκία | **420** |

* **Φοιτητές που προέρχονται από κοινωνικά ευπαθείς ομάδες:**

Οι φοιτητές που προέρχονται από κοινωνικά ευπαθείς ομάδες δικαιούται προσαύξηση 200 Ευρώ ανά μήνα, επί της μηνιαίας επιχορήγησης που λαμβάνουν οι φοιτητές που μετακινούνται για σπουδές.

Τα κριτήρια σύμφωνα με τα οποία, καθορίζονται οι κοινωνικά ευπαθείς ομάδες είναι τα ακόλουθα:

**Σχετικά με το πώς ορίζονται οι ευπαθείς κοινωνικά ομάδες**

* **Για τους φοιτητές που ΔΕΝ έχουν συμπληρώσει το 25ο έτος της ηλικίας τους,** θα ζητείται **η ατομική και η οικογενειακή φορολογική δήλωση του πρόσφατου οικονομικού έτους και θα ακολουθείται η εξής διαδικασία:**

1. Θα λαμβάνεται υπόψη η φορολογική δήλωση με το υψηλότερο εισόδημα
2. Θα ελέγχεται στον Γ2 πίνακα του εκκαθαριστικού της φορολογικής δήλωσης, το **ΕΙΣΟΔΗΜΑ ΕΠΙΒΟΛΗΣ ΕΙΣΦΟΡΑΣ**
3. θα ελέγχεται ο κωδικός όπου αναφέρονται τα εξαρτώμενα τέκνα
4. Θα διαιρείται το **ΕΙΣΟΔΗΜΑ ΕΠΙΒΟΛΗΣ ΕΙΣΦΟΡΑΣ** με τον αριθμό των ατόμων όπως δηλώνονται στην φορολογική δήλωση (τέκνα και γονείς), προκειμένου να προκύψει το κατά κεφαλήν εισόδημα
5. Αν το κατά κεφαλήν εισόδημα που προκύπτει  είναι **έως 7.500 ευρώ**, τότε οι φοιτητές που  μετακινούνται για Σπουδές θα δικαιούνται την πρόσθετη επιχορήγηση των 200 ευρώ το μήνα, ενώ οι φοιτητές που μετακινούνται για Πρακτική Άσκηση θα δικαιούνται πρόσθετη επιχορήγηση των 100 ευρώ το μήνα.

* **Για τους φοιτητές που ΕΧΟΥΝ συμπληρώσει το 25ο έτος της ηλικίας τους,** θα ζητείται **μόνο η ατομική φορολογική δήλωση** του πρόσφατου οικονομικού έτους και θα αξιολογείται ως εξής:

1. Θα ελέγχεται στον Γ2 πίνακα της φορολογικής δήλωσης το ΕΙΣΟΔΗΜΑ ΕΠΙΒΟΛΗΣ ΕΙΣΦΟΡΑΣ
2. θα ελέγχεται ο κωδικός όπου αναφέρονται τα εξαρτώμενα τέκνα (εάν υπάρχουν)
3. Θα διαιρείται το **ΕΙΣΟΔΗΜΑ ΕΠΙΒΟΛΗΣ ΕΙΣΦΟΡΑΣ** με τον αριθμό των ατόμων όπως δηλώνονται στην φορολογική δήλωση (τέκνα και σύζυγος εάν υπάρχουν), προκειμένου να προκύψει το κατά κεφαλήν εισόδημα
4. Αν το κατά κεφαλήν εισόδημα που προκύπτει  είναι **έως 7.500 ευρώ**, τότε οι φοιτητές που  μετακινούνται για Σπουδές θα δικαιούνται την πρόσθετη επιχορήγηση των 200 ευρώ το μήνα, ενώ οι φοιτητές που μετακινούνται για Πρακτική Άσκηση θα δικαιούνται πρόσθετη επιχορήγηση των 100 ευρώ το μήνα

**Σημείωση**: Εφεξής οι φοιτητές θα πρέπει υποχρεωτικά να προσκομίζουν και την ατομική τους φορολογική δήλωση/ ατομικό εκκαθαριστικό όπου θα προκύπτει το ατομικό τους εισόδημα, καθώς βάσει νόμου όλα τα πρόσωπα άνω 18 ετών, υποχρεούνται  στην υποβολή σχετικής δήλωσης (Ν. 4172/2013).

**Γενικές οδηγίες:**

* Σε περίπτωση που ο φοιτητής είναι τέκνο διαζευγμένων γονέων  και προστατευόμενο μέλος  θα λαμβάνεται υπόψη το εισόδημα του γονέα που έχει την επιμέλεια.
* Για το χαρακτηρισμό προσώπου ως πολυτέκνου ή μέλους πολύτεκνης οικογένειας, παρακαλούμε δείτε το συνημμένο έγγραφο.

**• Επιχορήγηση Φοιτητών με Ειδικές Ανάγκες**

Η επιχορήγηση φοιτητών με Ειδικές Ανάγκες καλύπτει τις επιπρόσθετες δαπάνες που προκύπτουν κατά τη διάρκεια της κινητικότητας των φοιτητών αυτών στο εξωτερικό. Η επιχορήγηση των φοιτητών με ειδικές ανάγκες υπολογίζεται βάσει πραγματικών εξόδων.

<http://www.iky.gr/atoma-me-eidikes-anagkes>